শ্রীকান্ত মোহতাকে নির্দেশ দিল আদালত। এ দিনই তাঁকে ভুবনেশ্বরের সিবিআই আদালতে তোলা হয়। এদিন শুনানির সময়ে তাঁকে হেফাজতে চায়নি সিবিআই। তাঁকে জেল হেফাজতে নেওয়ার আবেদন জানানো হয়। পাশাপাশি জানিয়ে দেওয়া হয়, ভবিষ্যতে তাঁকে আবার সিবিআই হেফাজতে নেওয়া হতে পারে।

এই বিষয়ে অন্যান্য খবর

শ্রীকান্তের গ্রেফতারিতেই কি রেগে আগুন মমতা, সিবিআই-কে আক্রমণ মুখ্যমন্ত্রীর


কিছুক্ষণ পরে রায় দেয় আদালত। জানিয়ে দেয় ১৪ দিনের জন্য জেল হেফাজতে পাঠানো হলো শ্রীকান্তকে। তবে শ্রীকান্ত অসুস্থ বোধ করায় আপাতত জেলা হাসপাতালেই চিকিৎসা চলবে তাঁর। 
রোজভ্যালি কাণ্ডে বৃহস্পতিবারই টালিগঞ্জের নামী ফিলম প্রযোজক শ্রী ভেঙ্কটেশ ফিলমসের কর্ণধার শ্রীকান্ত মোহতাকে গ্রেফতার করে সিবিআই। অভিযোগ, রোজভ্যালি কর্ণধার গৌতম কুণ্ডুর থেকে প্রায় চব্বিশ কোটি টাকা নিয়েছিলেন তিনি। বদলে চুক্তি মতো রোজভ্যালির সংস্থা ‘ব্র্যান্ড ভ্যালু’কে নির্দিষ্ট সংখ্যক সিনেমা তৈরি করে দেননি তিনি। 
গ্রেফতারির পরে বৃহস্পতিবার রাতে সল্টলেকের সিজিও কমপ্লেক্সে সিবিআই-এর অফিসেই রাখা হয়েছিল শ্রীকান্তকে। এ দিন সকালে তাঁকে ভুবনেশ্বরে নিয়ে যাওয়া হয়। কারণ রোজভ্যালি কাণ্ডে মূল মামলাটি ভুবনেশ্বরেই দায়ের করেছে সিবিআই। 
শ্রীকান্তের বিরুদ্ধে ওঠা সমস্ত অভিযোগই অবশ্য অস্বীকার করেছে তাঁর মালিকানাধীন সংস্থা শ্রী ভেঙ্কটেশ ফিলমস।